text: Осъдиха бившия кмет на Белоградчик
  5|5547|29.05.2017
  1|5520|27.05.2017
  1|110|30.05.2017
  1|236|30.05.2017
  0|2875|23.06.2016
  Окръжният съд в Монтана осъди бившия кмет на Белоградчик Емил Цанков, съобщават от прокуратурата. Първоинстанционният съд е наложил на Цанков наказание "лишаване от свобода" за срок от две години и пет месеца. Изтърпяването на присъдата е отложено за срок от пет години.Обвиняемият е бил кмет на община Белоградчик през 2010 г. и 2011 г. с кратко прекъсване за незначителен период от време. В това си качество той не бил определил конкретни служители, които да отговарят за провеждането на процедури за обществени поръчки, както и да сключват договори. Нямало определени и длъжностни лица, които да изготвят и съхраняват документацията по тях.
  Със заповед на шефа на Агенцията за държавна финансова инспекция – София през август 2012 г. било разпоредено извършването на финансова инспекция в община Белоградчик. Тя обхващала дейността на местната администрация в областта на обществените поръчки. Ревизията установила, че са сключени неизгодни договори, като имало и редица нарушения и съществени пропуски.
  Установено е, че два от сключените договори са били подписани от обвиняемия Цанков и от неустановено лице.
  От прокуратурата допълват, че поетите по тези договори задължения са утежнили бюджета на общината и за нея са произлезли значителни вреди в общ размер 125 669 лева. Освен това към края на 2011 г. имало неразплатени задължения към различни доставчици в размер на 3 748 845 лева.
  Съдът е решил също на Емил Цанков да бъде наложена и забрана да заема длъжността кмет за срок от 3 години. Магистратите са уважили и предявения от община Белоградчик граждански иск в размер на 113 700 лева. Цанков може да обжалва присъдата си пред Софийския апелативен съд.